stanford-oval/wikipedia huggingface dataset:
Ristikankaan hautausmaa

Hautausmaan kaakkoiskulman rautaportti.
Seremonia- ja huoltorakennus Saattola.
Ristikankaan hautausmaa on Kemin Ristikankaalla sijaitseva yksityinen Vapaa-ajattelijoiden ylläpitämä hautausmaa. Hautausmaa sijaitsee Perta-aapantien varressa noin neljän kilometrin päässä kaupungin keskustasta Ristikankaan kaupunginosassa.
Eva Järnforsin hauta.
Kontiokankaan ja Pietilän haudat.
Hautausmaa otettiin käyttöön 1941 ja ensimmäinen haudattu vainaja oli sotilas, jonka haudan paikka ei ole tiedossa. Vuonna 1942 tapahtui seuraava hautaus, kun Eva Järnfors (1903-1941) saatettiin haudan lepoon. Myös Kemin veritorstaina elokuussa 1949 kuolleet Anni Kontiokangas ja Felix Pietilä on haudattu alueelle.
Alueella on myös muistolehtoalue ja Uurnalehto vainajien tuhkia varten.
Ristikarin seisake

Ristikarin seisake oli henkilöliikenteen rautatieliikennepaikka Raahen Lapaluodossa Raahen radalla.
Ranskan Polynesian presidentti

| Ranskan Polynesian presidentti |
| --- | --- |
 Président de la Polynésie française Peretīteni no te Porīnetia farani
 
 Nykyinen presidentti Brotherson vuonna 2017
 Nykyinen Moetai Brotherson 12. toukokuuta 2023 lähtien
Nimittäjä:  Ranskan Polynesian parlamentti
Kauden pituus:  5 vuotta, uusittavissa kerran
Perustettu:  1984
Ensimmäinen:  Gaston Flosse
Palkka:  680 580 XPF kuukaudessa
Kotisivut:  https://www.presidence.pf
Ranskan Polynesian presidentti (ransk. Président de la Polynésie française, tahitiksi Peretīteni no te Porīnetia farani) on Ranskan Polynesian hallituksen päämies. Hänet valitsee tehtäväänsä Ranskan Polynesian parlamentti. Toimikauden pituus on viisi vuotta ja sen voi uusia kerran. Nykyisenä presidenttinä toimii Moetai Brotherson, joka valittiin virkaansa 12. toukokuuta 2023.
Virka perustettiin vuonna 1984 nimellä hallituksen presidentti. Nykyiseen muotoonsa se vaihdettiin vuonna 2004. Presidentin kuukausipalkka on 680 580 CFP-frangia eli hieman vajaa 5700 euroa.
Presidentti toimii ensisijaisesti Ranskan Polynesian edustajana Ranskan keskushallinnolle. Presidentin tehtävään kuuluu mm.:
Hallituksen muodostaminen
Parlamentin lakiesityksien toimeenpaneminen
Alueen budjetin valmistelun organisoiminen
Journal officiel de la Polynésie française -lehden julkaiseminen.
Ranskan Polynesian yliopisto

| Ranskan Polynesian yliopisto> Université de la Polynésie française |
| --- | --- |
 engl. University of French Polynesia 
Perustettu:  1987
Tyyppi:  julkinen
Kansleri:  Patrick Capolsini
Sijainti:   Papeete, Tahiti  Ranska
Sivusto:  http://www.upf.pf/fr
Ranskan Polynesian yliopisto (ransk. Université de la Polynésie française) on Ranskan Polynesian ainoa yliopisto. Yliopisto sijaitsee Papeetella ja se on perustettu vuonna 1987 nimellä Tyynenmeren yliopisto. Vuonna 1999 se hajotettiin kahdeksi yliopistoksi: Ranskan Polynesian yliopisto ja Uuden-Kaledonian yliopisto. Vuodesta 2017 lähtien yliopiston kanslerina on toiminut Patrick Capolsini.
Yliopisto koostuu kolmesta tiedekunnasta:
Oikeus-, talous- ja hallintotieteellinen tiedekunta
Kielten ja humanististen tieteiden tiedekunta
Luonnontieteiden, tekniikan ja hoitotieteiden tiedekunta
Randy Jackson (laulaja)

Steven Randall "Randy" Jackson (s. 29. lokakuuta 1961) on yhdysvaltalainen laulaja. Hän syntyi Katherine ja Joseph Jacksonin musikaaliseen perheeseen Garyssä, Indianassa. Randy on Michael Jacksonin veli.
Jackson liittyi sisarustensa Jackson 5 -kokoonpanoon, jonka hajottua vuonna 1990 hän ei ole saavuttanut soolourallaan suurempaa mainetta.
Randy osaa soittaa monia soittimia ja on hyvä kirjoittamaan kappaleita. Michael Jackson on sanonut, että Randy on hänen mielestään perheen lahjakkain.
Diskografia

1978: Randy Jackson (shelved)
1989: Randy Jackson and the Gypsys
Red Rum

Red Rum Castle Parkissa Bristolissa 1980
Red Rum oli yksi maailman kuuluisimmista ja menestyneimmistä laukkahevosista.
Saavutuksia

Red Rum nousi Isossa-Britanniassa suureen suosioon, kun se voitti Grand Nationalin vuosina 1973 ja 1974. 1975 ja 1976 Red Rum tuli kisassa kakkoseksi ja voitti jälleen vuonna 1977.
Red Rum kuoli 30 vuoden iässä 18. lokakuuta 1995.
Aiheesta muualla

Reg Green - Grand National Historian BBC.  28.10.2014. Viitattu 13.6.2020. (englanniksi)
Ristikatkero

| Ristikatkero |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Gentianales
Heimo::  Katkerokasvit Gentianaceae
Suku::  Katkerot Gentiana
Laji::  cruciata
Kaksiosainen nimi
 Gentiana cruciata  L. 
Katso myös
   Ristikatkero Wikispeciesissä   Ristikatkero Commonsissa 
Infobox OKNimi-testi OK: 
Ristikatkero (Gentiana cruciata) on katkerokasvien heimoon kuuluva katkeroiden suvun monivuotinen kasvi. Ristikatkeroa tavataan kaikkialla Euroopassa Portugalia ja Isoa-Britanniaa lukuun ottamatta. Kasvi on levinnyt myös Länsi-Aasiaan. Ristikatkero kukkii sinisin kukin. Sen kuvasi tieteelle ensimmäisen kerran Carl von Linné.
Renstrandsträsket

| Renstrandsträsket |
| --- | --- |
Valtiot:  Suomi 
Paikkakunta:  Porvoo
Koordinaatit:  60°25′49″N, 25°53′54″E
Järvinumero:  81.034.1.001
Mittaustietoja
Pinnankorkeus:  10 m 
Rantaviiva:  1,99 km 
Pinta-ala:  0,28 km² 
 fiRenstrandsträsket 
Renstrandsträsket on rannoiltaan soistunut järvi Porvoon itäosassa itäisellä Uudellamaalla. Sen pinta-ala on 27,9 hehtaaria. Etäisyys Porvoon keskustasta on kolmetoista kilometriä itäkoilliseen.
Maantiede

Renstrandsträsketin pituus etelästä pohjoiseen on noin 600 metriä. Saaria ei ole. Renstrandsträsketiä reunustaa Järvikylän viljelysalue. Pohjoisrannalla on metsää. Järveen virtaa laskuojia peltojen halki kaikista ilmansuunnista, järven eteläkolkasta lähtee laskuoja Storängsbäckeniin, joka virtaa länteen kohti Pientä Pernajanlahtea.
Renstrandsträsket (81.034.1.001) kuuluu Långängsbäckenin valuma-alueeseen (81.034), joka on kolmannen jakovaiheen vesistö Suomenlahden rannikkoalueen päävesistössä (81). Renstrandsträsket on Långängsbäckenin valuma-alueen ainoa yli hehtaarin laajuinen järvi.
Renstrandsträsket on viidenneksi laajin Porvoon 45:stä vähintään hehtaarin laajuisesta järvestä. Kuudenneksi laajin on Storträsket.
Red Serpent

| Red Serpent |
| --- | --- |

Ohjaaja:  Gino Tanasescu
Käsikirjoittaja:  Drew Fleming
Tuottaja:   Oleg Kapanets  George Lascu 
Säveltäjä:   Kenneth Burgomaster  John Valentino 
Kuvaaja:  Andrei Zhegalov
Leikkaaja:  Matt Harry
Pääosat:   Michael Paré  Roy Scheider  Oleg Taktarov 
Valmistustiedot
Valmistusmaa:   Yhdysvallat  Venäjä 
Tuotantoyhtiö:   Kremlin Films  Rex Media 
Ensi-ilta:  2002
Kesto:  90 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Red Serpent on vuonna 2002 ensi-iltansa saanut yhdysvaltalainen toimintaelokuva. Elokuvan ohjasi Gino Tanasescu ja käsikirjoitti Drew Fleming. Pääosaa esittivät Roy Scheider, Michael Paré ja Oleg Taktarov.
Juoni

Steve Nicholas (Michael Paré) on tavanomaisella työmatkalla Moskovassa järjestämässä laivakuljetuksia Yhdysvaltoihin. Liikeneuvottelut sujuvat rutiinilla, kunnes Steve joutuu häikäilemättömän huumekartellin pelinappulaksi ja hänet pakotetaan mukaan huumeiden salakuljetusoperaatioon. Lisäksi gangsterit sieppaavat Steven tyttären, koska he haluavat vakuuttua hänen yhteistyöhaluistaan. Epätoivoinen Steve saa avukseen entisen KGB-agentti Sergein (Oleg Taktarov), joka käy omaa taisteluaan kartellia vastaan.
Näyttelijät

| 0 | 1 | 2 |
| --- | --- | --- |
|  Michael Paré  | … |  Steve Nichols   |
|  Roy Scheider  | … |  Hassan   |
|  Oleg Taktarov  | … |  Sergei   |
|  Irina Apeksimova  | … |     |
|  John Mastando  | … |  Dylan Navarre   |
|  Alexander Nevsky  | … |  Peter a.k.a Terminator   |
Randy Johnson

| Randy Johnson |
| --- | --- |
 Randy Johnson syöttämässä Arizona Diamondbacksin paidassa.
Henkilötiedot
Koko nimi:  Randall David Johnson
Syntynyt: 10. syyskuuta 1963 (ikä 61) Walnut Creek, Kalifornia
Kansalaisuus:  yhdysvaltalainen
Baseballpelaaja
Lempinimi:  The Big Unit
Pelipaikka:  syöttäjä
Pituus:  208 cm
Paino:  102 kg
Lyöntipuoli:  oikea
Heittokäsi:  vasen
MLB-varaus:  36. varaus, 1985 Montreal Expos
Pelaajaura
Seurajoukkueet
 1988–1989  1989–1998  1998  1999–2004  2005–2006  2007–2008  2009 :   Montreal Expos  Seattle Mariners  Houston Astros  Arizona Diamondbacks  New York Yankees  Arizona Diamondbacks  San Francisco Giants 
Hall of Fame
Valintavuosi:  2015
Äänet:  97,3 % (1. äänestys)
Randall David Johnson (s. 10. syyskuuta 1963 Walnut Creek, Kalifornia) on yhdysvaltalainen baseballpelaaja, pelipaikaltaan syöttäjä, joka pelasi 22 kautta Major League Baseball (MLB) -sarjassa vuosina 1988–2009. Hän edusti suurimman osan urastaan Seattle Marinersia ja Arizona Diamondbacksia. Johnson saavutti urallaan 303 voittoa, mikä on vasenkätisistä syöttäjistä viidenneksi eniten, ja 4 875 suorapolttoa, toiseksi eniten kaikista syöttäjistä Nolan Ryanin jälkeen. Hän voitti liigan parhaalle syöttäjälle myönnettävän Cy Young -palkinnon viidesti, kerran American Leaguessa ja neljä kertaa National Leaguessa. Hänet valittiin kymmenen kertaa MLB:n tähdistöotteluun.
Montreal Expos varasi Johnsonin vuoden 1985 varaustilaisuuden 2. kierroksella. Hän teki debyyttinsä MLB:ssä kaudella 1988. Expos kauppasi hänet Seattle Marinersiin kauden 1989 alussa. Kaudella 1990 hänet valittiin ensimmäistä kertaa tähdistöotteluun, ja kaudella 1995 hän voitti ensimmäisen Cy Young -palkintonsa. Kaudella 1998 Mariners ei luvannut Johnsonille jatkosopimusta, ja hänet kaupattiin Houston Astrosiin siirtoikkunan viimeisenä päivänä heinäkuussa. Kauden 1998 jälkeen hän teki neljävuotisen sopimuksen vasta kaksi vuotta MLB:ssä pelanneen Arizona Diamondbacksin kanssa. Diamondbacksissa Johnson voitti Cy Youngin neljä kertaa peräkkäin, ja World Seriesin vuonna 2001, jolloin hänet valittiin World Seriesin arvokkaimmaksi pelaajaksi. Tammikuussa 2005 hänet kaupattiin New York Yankeesiin. Kaksi vuotta myöhemmin hänet kaupattiin takaisin Diamondbacksiin, jossa hän pelasi vielä kaksi kautta. Kaudeksi 2009 hän teki sopimuksen San Francisco Giantsin kanssa, ja ilmoitti uransa lopettamisesta kauden jälkeen.
Johnson valittiin Baseball Hall of Fameen vuonna 2015.
Aiheesta muualla

Kuvia tai muita tiedostoja aiheesta Randy Johnson Wikimedia Commonsissa
Johnsonin tiedot MLB:n sivuilla (Arkistoitu – Internet Archive) (englanniksi)
Johnsonin tiedot ESPN:n sivuilla (englanniksi)
Randy Goodrum

Randy Goodrum (s. 7. heinäkuuta, 1947 San Fernando Valley, Kalifornia) on yhdysvaltalainen laulaja, lauluntekijä ja kosketinsoittaja. Hän kirjoitti Anne Murrayn levyttämän kappaleen ”You Needed Me”, joka voitti Grammyn vuonna 1978 kategoriassa "Paras naisartistin pop-esitys" (Best female pop vocal performance). Hänen muita tunnetuimpia kappaleitaan ovat muun muassa Toton ”I'll Be Over You” ja Chicagon ”If She Would Have Been Faithful”.
Goodrum on myös levyttänyt omia albumeja, joista ensimmäinen Solitary Nights julkaistiin GRP-recordsille vuonna 1983.
Diskografia

Solitary Nights (1983)
Fool's Paradise (1991)
Caretaker of Dreams (1993)
An Exhibition (1992)
Words and Music (1995)
Songbook (1995)
Aiheesta muualla

Kotisivut
Diskografia AllMusic-sivustolla
Working with Chet Atkins - An interview with Randy Goodrum
Hendrix College: Randy Goodrum
Rashmika Mandanna

| Rashmika Mandanna |
| --- | --- |
 Rashmika Mandanna vuonna 2022.
Henkilötiedot
Syntynyt: 5. huhtikuuta 1996 (ikä 28) Virajpet, Karnataka, Intia
Ammatti:  näyttelijä
Näyttelijä
Aktiivisena:  2016–
Aiheesta muualla
IMDb 
Rashmika Mandanna (s. 5. huhtikuuta 1996 Virajpet, Karnataka, Intia) on intialainen näyttelijä, joka työskentelee pääasiassa telugun- ja kannadankielisissä elokuvissa muutamien tamili- ja hindielokuvien lisäksi. Hän on voittanut Filmfare Awards South -palkinnon ja neljä SIIMA-palkintoa.
Rashmika on esiintynyt useissa kaupallisesti menestyneissä elokuvissa, kuten Kirik Party (2016), Anjani Putra (2017), Chalo (2018), Geetha Govindam (2018), Yajamana (2019), Sarileru Neekevvaru (2020), Bheeshma (2020), Pogaru (2021), Pushpa: The Rise (2021), Sita Ramam (2022) ja Varisu (2023).
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2016 | Kirik Party | Saanvi Joseph | Kannada |  |
| 2017 | Anjani Putra | Geetha | Kannada |  |
| 2017 | Chamak | Kushi | Kannada |  |
| 2018 | Chalo | L. Karthika | Telugu |  |
| 2018 | Geetha Govindam | Geetha | Telugu |  |
| 2018 | Devadas | Pooja | Telugu |  |
| 2019 | Yajamana | Kaveri | Kannada |  |
| 2019 | Dear Comrade | Aparna ”Lilly” Devi | Telugu |  |
| 2020 | Sarileru Neekevvaru | Samskruthi | Telugu |  |
| 2020 | Bheeshma | Chaithra | Telugu |  |
| 2021 | Pogaru | Geetha | Kannada |  |
| 2021 | Sulthan | Rukmani | Tamili |  |
| 2021 | Pushpa: The Rise  | Srivalli | Telugu |  |
| 2022 | Aadavallu Meeku Johaarlu | Aadhya | Telugu |  |
| 2022 | Sita Ramam | Afreen/Waheeda | Telugu |  |
| 2022 | Goodbye | Tara Bhalla | Hindi |  |
| 2023 | Varisu | Divya | Tamili |  |
| 2023 | Mission Majnu | Nasreen Hussain | Hindi |  |
| 2023 | Animal | Geetanjali Singh | Hindi |  |
| 2024 | Pushpa 2: The Rule | Srivalli | Telugu |  |
| 2024 | Rainbow |  | Telugu |  |
Palkinnot ja ehdokkuudet

| Elokuva | Palkinto | Kategoria | Tulos |
| --- | --- | --- | --- |
| Kirik Party | South Indian International Movie Awards | Paras naistulokas – kannada | Voitto |
| Kirik Party | IIFA Utsavam | Paras naispääosa – kannada | Ehdokkuus |
| Anjani Putra | Zee Kannada Hemmeya Kannadathi Awards | Paras naispääosa | Voitto |
| Chamak | Filmfare Awards South | Paras naispääosa – kannada | Ehdokkuus |
| Chamak | South Indian International Movie Awards | Paras naispääosa – kannada | Ehdokkuus |
| Geetha Govindam | Zee Cine Awards Telugu | Suosikkinäyttelijätär | Voitto |
| Geetha Govindam | South Indian International Movie Awards | Paras naispääosa – telugu | Ehdokkuus |
| Geetha Govindam | Filmfare Awards South | Paras naispääosa – telugu | Ehdokkuus |
| Geetha Govindam | Filmfare Awards South | Paras naisnäyttelijä – telugu (kriitikkopalkinto) | Voitto |
| Dear Comrade | South Indian International Movie Awards | Paras naispääosa – telugu | Ehdokkuus |
| Dear Comrade | South Indian International Movie Awards | Paras naisnäyttelijä – telugu (kriitikkopalkinto) | Voitto |
| Yajamana | South Indian International Movie Awards | Paras naispääosa – kannada | Ehdokkuus |
| Yajamana | South Indian International Movie Awards | Paras naisnäyttelijä – kannada (kriitikkopalkinto) | Voitto |
| Sarileru Neekevvaru | South Indian International Movie Awards | Paras naispääosa – telugu | Ehdokkuus |
Aiheesta muualla

Kuvia tai muita tiedostoja aiheesta Rashmika Mandanna Wikimedia Commonsissa
Rashmika Mandanna Internet Movie Databasessa. (englanniksi)
Randy California

Randy California (oik. Randy  Craig Wolfe, 20. helmikuuta 1951 – 3. tammikuuta 1997) oli yhdysvaltalainen rockmuusikko, kitaristi, säveltäjä, sanoittaja, tuottaja ja Spirit-yhtyeen alkuperäisjäsen.
Vuonna 1966 teini-ikäinen Randy California soitti kolmen kuukauden ajan tuolloin vielä tuntemattoman Jimi Hendrixin kanssa tämän yhtyeessä Jimmy James & The Blue Flames. Randyn taiteilijanimi on tiettävästi Hendrixin keksimä erotukseksi toisesta samassa yhtyeessä soittaneesta Randysta (Randy "Texas"). Sittemmin Randy Californiasta tuli yksi 1970-luvun "uutena Hendrixinä" mainituista kitaransoittajista.
Vuonna 1971 California joutui liikenneonnettomuuteen, minkä seurauksena Spirit hajosi useaksi vuodeksi kunnes hän kokosi sen uudelleen.
Randy California hukkui 45-vuotiaana Havaijilla pelastaessaan poikaansa surffaustapaturman yhteydessä.
Soololevyt

Captain Kopter and The fabulous Twirly Birds (1972)
Euro-American (1982)
Restless (1985)
Shattered Dreams (1992)
The Euro-American Years 1979–1983, 4 CD box (2007)
DVD
Night of The Guitar
Aiheesta muualla

Randy Californian kotisivut
Ripsisara

| Ripsisara |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  pilosa
Kaksiosainen nimi
 Carex pilosa  Scop. 
Katso myös
   Ripsisara Wikispeciesissä   Ripsisara Commonsissa 
Infobox OKNimi-testi OK: 
Ripsisara (Carex pilosa) on sarakasvien (Cyperaceae) heimoon, sarojen (Carex) sukuun kuuluva monivuotinen kasvilaji.
Ripsisara kasvaa 30–60 cm korkeaksi. Sen lehdet ovat varsia lyhyempiä ja 5–8 mm leveitä. Ripsisaran kukinto koostuu 3–4 erillään olevasta tähkästä. Ylin tähkä on 2–3 cm pitkä ja siinä on hedekukkia. Alimmat tähkät ovat emikukallisia, 2–4 cm pitkiä ja muodoltaan kapeanliereitä. Kussakin emitähkässä on 8–12 kukkaa. Pullakot ovat leveänsoikeita sekä aluksi vaaleanvihreitä, mutta muuttuvat kasvukauden mittaan kellertäviksi. Ripsisara kukkii keväällä, huhti–toukokuussa.
Ripsisara kasvaa metsissä. Ripsisaraa tavataan laajalti Euroopassa sekä Itä-Aasiassa Kiinassa, Korean niemimaalla ja Japanissa. Ripsisaraa on tavattu myös Suomesta 2010-luvulla Kouvolan seudulta.
Aiheesta muualla

Laji.fi: Ripsisara (Carex pilosa)
Risto Mäenpää

Risto Mäenpää (15. heinäkuuta 1917 Karkku – 2. joulukuuta 2006 Helsinki) oli suomalainen insinööri, rakennusneuvos ja Suomen ensimmäisen sähköalan suunnittelutoimiston perustaja.
Mäenpää kävi Helsingin normaalilyseota mutta joutui lopettamaan taloudellisista syistä koulun keskikoulun jälkeen. Hän valmistui sähköinsinööriksi Tampereen teknillisestä opistosta 1945. Mäenpää perusti 1948 Suomen ensimmäisen sähkösuunnittelutoimiston, Insinööritoimisto Risto Mäenpään ja johti toimistoa 40 vuoden ajan. Yksi toimiston erikoisaloista oli teatteritekniikan suunnittelu ja Mäenpää toimi valaistuskonsulttina myös ulkomailla Lintzin ja Leningradin konserttitaloissa. Muita toimiston erikoisaloja olivat turvallisuusjärjestelmien ja viljavarastojen ohjausjärjestelnien suunnittelu.
Mäenpää oli myös opettajana ja luennoitsijana eri oppilaitoksissa, muun muassa Teknillisessä korkeakoulussa. Hän kirjoitti artikkeleita ja osallistui tekniikan alan kirjojen tekemiseen.
Mäenpään kuoltua perustettiin hänen testamenttinsa perusteella vuonna 2009 teknisten alojen opiskelua, opetusta ja tutkimustyötä tukeva Risto Mäenpään Säätiö.
Aiheesta muualla

Risto Mäenpään Säätiön sivut
Randy Cunneyworth

| Randy Cunneyworth |
| --- | --- |

Henkilötiedot
Syntynyt: 10. toukokuuta 1961 (ikä 63) Etobicoke, Ontario
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  183 cm
Paino:  84 kg
Pelaajaura
Pääsarjaura:  1981–2000
Seurat:  Buffalo Sabres (NHL),   Rochester Americans (AHL),   Pittsburgh Penguins (NHL),   Winnipeg Jets (NHL),   Hartford Whalers (NHL),   Chicago Blackhawks (NHL),   Ottawa Senators
NHL-varaus:  167. varaus, 1980 Buffalo Sabres
Randy William Cunneyworth (10. toukokuuta 1961 Etobicoke, Ontario) on kanadalainen jääkiekkovalmentaja ja jääkiekkohyökkääjä. Hän pelasi urallaan 866 NHL-ottelua ja edusti kuutta eri seuraa. Peliuransa jälkeen Cunneyworth ollut Montreal Canadiensin kahden AHL-joukkueen päävalmentaja.
Jääkiekkoura > Pelaajana

Viimeiset juniorikautensa Cunneyworth pelasi Ottawa 67's -joukkueessa OMJHL:ssä. Hän pelasi joukkueessa kaudet 1979–1981. Buffalo Sabres varasi hänet NHL:ään kesällä 1980 varaustilaisuuden 167. valintana. Cunneyworth palasi kuitenkin Ottawaan ja teki OMJHL:ssä 67 ottelussa tehot 54+74 ja keräsi 240 jäähyminuuttia. OMJHL-kauden jälkeen Buffalo nosti hänet vielä joukkueeseensa, ja hän pelasi yhden ottelun sekä Buffalossa että AHL:n Rochester Americansissa.
Kaudella 1981–1982 Cunneyworth pelasi 20 ottelua Buffalossa, mutta pääosa kaudesta meni kuitenkin Rochesterissa. Seuraavilla kolmella kaudella hän ei enää mahtunut Buffalon kokoonpanoon kertaakaan vaan pelasi Rochesterissa. Cunneyworth teki kaudella 1984–1985 AHL:ssa 72 ottelussa 68 pistettä. Ennen kauden 1985–1986 alkua Cunneyworth kaupattiin Pittsburgh Penguinsiin, josta Buffalo sai Mike Mollerin ja Pat Hughesin. Pittsburghissa Cunneyworth sai ensimmäisen todellisen mahdollisuutensa pelata NHL:ssä. Kaudella 1985–1986 hän teki heti 45 pistettä 75 ottelussa. Yhteensä Cunneyworth pelasi Pittsburghissa neljä kautta, ja niistä paras oli kausi 1987–1988, jolloin hän teki 74 pistettä (35 maalia ja 39 maalisyöttöä) 71 ottelussa.
Cunneyworth kaupattiin kaudeksi 1989–1990 Winnipeg Jetsiin Rick Tabaraccin ja Dave McLlwainin kanssa. Vaihdossa Pittsburgh sai Jim Kyten, Andrew McBainin ja Randy Gilhenin. Winnipegissä Cunneyworth ei ehtinyt pelata kuin 28 peliä, kunnes hän joutui uuteen vaihtokauppaan. Hartford Whalers hankki hänet ja antoi vastineeksi Paul MacDermidin. Hartfordissa Cunneyworth pelasi viidellä kaudella. Kolmella täydellä kaudellaan joukkueessa hän ei kuitenkaan pelannut kuin reilut 30 ottelua kaudessa. Hänet kaupattiin sitten jälleen kesken kauden 1993–1994, kun Chicago Blackhawks hankki Hartfordista hänet, Gary Suterin ja kolmannen kierroksen varausoikeuden vaihdossa František Kučeraan ja Jocelyn Lemieux'hon.
Kesällä 1994 Cunneyworth teki sopimuksen Ottawa Senatorsin kanssa. Hän edusti Ottawaa neljä kautta. Hän toimi myös Ottawan kapteenina. Neljän Ottawa-kauden jälkeen Cunneyworth palasi pitkän tauon jälkeen Buffaloon, kun hän teki joukkueen kanssa sopimuksen. Hän pelasi kuitenkin pääosan kaudesta kaudesta 1998–1999 farmijoukkue Rochesterissa, vaikka pelasikin myös 14 NHL-ottelua. AHL-kauden jälkeen Cunneyworth pääsi pelaamaan Buffalossa Stanley Cup -finaaleja. Kauden 1999–2000 pelasi Rochesterissa ja toimi samalla joukkueen apulaisvalmentajana. Rochester ylsi kaudella Calder Cup -finaaleihin. Hän sai kauden jälkeen Fred T. Hunt Memorial Awardin omistautumisesta jääkiekolle.
Jääkiekkoura > Valmentajana

Cunneyworth aloitti AHL:n Rochesterin päävalmentajana kaudella 2000–2001. Hän valmensi joukkuetta lopulta peräti kahdeksan kauden ajan. Rochester pääsi Cunneyworthin aikana kuudesti AHL:n pudotuspeleihin. Kaudella 2004–2005 Rochester voitti AHL:n runkosarjan, ja Cunneyworth palkittiin kauden jälkeen AHL:n parhaalle valmentajalle myönnettävällä Louis A. R. Pieri Memorial Awardilla. Cunneyworthista tuli Rochesterissa seurahistorian toinen valmentaja, joka on valmentanut joukkuetta yli 500 ottelussa. Yhteensä hän valmensi joukkuetta 640 ottelussa, joista Rochester voitti 306. Hän jätti seuran kauden 2007–2008 jälkeen Rochesterin historian toiseksi eniten otteluita valmentaneena ja voitettua otteluita ottaneena valmentajana.
Cunneyworth palkattiin kaudeksi 2008–2009 NHL-joukkue Atlanta Thrashersin apulaisvalmentajaksi. Hän piti pestiä kahden kauden ajan. Kesällä 2010 hänet valittiin AHL-joukkue Hamilton Bulldogsin uudeksi päävalmentajaksi. Bulldogsista Cunneyworth palkattiin kesällä 2011 Montreal Canadiensin apulaisvalmentajksi. Hän nousi joukkueen päävalmentajaksi, kun Canadiens antoi joulukuussa 2011 potkut Jacques Martinille.
Ruandan presidentti

| Ruandan presidentti |
| --- | --- |
 Président de la République du Rwanda Perezida wa Repubulika y'u Rwanda
 
 
 Nykyinen Paul Kagame 24. maaliskuuta 2000 lähtien
Virka-asunto:  Urugwiro
Kauden pituus:  7 vuotta
Perustettu:  28. tammikuuta 1961
Ensimmäinen:  Dominique Mbonyumutwa
Ruandan presidentti on Ruandan valtionpäämies. Presidentti valitaan seitsemän vuoden välein, ja sama henkilö voidaan valita kahdelle kaudelle.
Presidentti on vahva hallituksen johtaja pääministerin ohella. Nykyinen presidentti on Paul Kagame maaliskuusta 2000 lähtien, joka valittiin uudelleen elokuussa 2010.
| Nimi | Virkakausi |
| --- | --- |
Dominique Mbonyumutwa: 28. tammikuuta – 26. lokakuuta 1961
Grégoire Kayibanda: 26. lokakuuta 1961 – 5. heinäkuuta 1973
Juvénal Habyarimana: 5. heinäkuuta 1973 – 6. huhtikuuta 1994
Théodore Sindikubwabo (virkaatekevä): 9. huhtikuuta – 19. heinäkuuta 1994
Pasteur Bizimungu: 19. heinäkuuta 1994 – 23. maaliskuuta 2000
Paul Kagame: 24. maaliskuuta 2000 –